"Being Light"

Lørdag 17. og søndag 18. juni.

Farge og Astrologi Workshop

Ønsker du å leve mer "i lyset"? Og å kaste lys på deler av deg selv som kanskje saboterer eller står i veien for deg (selv) i forhold til å være tilfreds og lykkelig i livet? Å heve din frekvens og leve livet på et høyere nivå, slik at du blir mindre påvirket av andre mennesker og det som foregår rundt deg? Å dele og skinne lyset ditt ut i verden?

Bli med på en innsiktsfull, støttende og leken weekend hvor ditt astrologiske fødselskart blir gransket, med magisk støtte av Colour Mirrors systemet, Metatron fargesprayer og andre essenser.

Workshopen inneholder visualiseringer, øvelser med farger, undervisning i farger og astrologi, samt grundig arbeid med ditt eget fødselskart. Vi ser spesielt på planetene Jupiter, Saturn, Pluto og Solen og knutepunkter i kartet. Amanda vil også dele sin kunnskap i den sveitsiske psykoanalytikeren Jungs forklaringer om "skyggen og egoet".

Vi holder denne workshopen nær opptil sommersolverv, på en tid hvor vi også har sankthansfeiring i Norden. Vi feirer "lyset". Når vi hever vår egen bevissthet og transformerer oss, deler vi av vårt lys, og det vi gjør lager bølger ut på et kollektivt plan.

Amanda Bradbury underviser oss denne helgen. Hun holder til i Italia det meste av tiden nå, men er engelsk. Hun har mer enn 20 års erfaring i astrologi og er opplært ved Liz Greenes skole for Psykologisk Astrologi. Hun har også arbeidet med Colour Mirrors-systemet i mange år nå, både som lærer og terapeut og hun kombinerer farger og astrologi. Amanda har også utdanning i Psychology BSc.

Hun prater tydelig engelsk, og vi hjelper hverandre hvis det er noe vi strever med å forstå.

Les mer om Amanda på hennes hjemmeside : [www.amandabradbury.com](http://www.amandabradbury.com)

Påmelding senest 15. mai til Marit tlf. 41763900